محمد ابو تريكه

محمد ابو تريكة, هو لاعب كوره مصرى مشهور جداً. كان لاعب كرة فى النادى الأهلى و دولى فى منتخب مصر ، ملقب بـ"الفنان" لانه من احسن اللاعيبه اللى عرفتها الكوره المصريه و متسامح و ابتسامته على وشهُ على-طول , كان السبب الرئيسى لفوز الأهلى و مصر فى البطولات الاخيرة القاريه. هو لاعب حريف جداً, و من اجوانهُ المشهورة: جون فى "الصفاقسى" ، وجاب كاس دورى ابطال افريقا للأهلى و جاب جون فى "الكاميرون" فى نهائى كاس الامم الافريقيه 2008 وجاب الكاس لمصر برضه.ابو تريكه بيعتبر من أحسن اللاعيبه اللى فى مصر دلوقتى بيتلقب بردو بـ "أحسن اللاعيبة اللى أنجبتهم الكرة المصرية" و معروف عنه فى الملعب الباصات الممتازه بتاعته و الفاولات الرهيبه اللى بيحطها فى الجون زى ما بيعمل فى بطولات دوليه كتيره.ابو تريكه إترشح لجايزة أحسن لاعب فى افريقيا لسنة 2008 و وصل للقايمة النهائيه مع ايسيان لاعب تشيلسى و غانا و ادبايور لاعب توجو و الارسنال. و لكن ما فازش تريكه بالجايزه، و زعلت ناس كتيره لان هو كان المرشح الاقوى بفضل انجازته الكتيره، لكن أخد جايزة "أحسن لعيب بيلعب فى افريقيا".لعب مع فريق مصر فى فى كاس القارات (2009) فى جنوب افريقيا و ظهر بمستوى كويس لفت انظار العالم

 الجوايز والارقام 

 مع المنتخب 
• بطوله كاس افريقيا 2006

•بطوله كاس افريقيا 2008

•دوره حوض وادى النيل 2011

• كاس امم افريقيا مع المنتخب العسكرى 2005

 مع الانديه 
•دورى ابطال افريقيا مع الاهلى (2005-2006-2008-2012-2013)

• كاس العالم للانديه 2006 (المركز التالت)

• كاس السوبر الافريقى (2006-2007-2009-2013)

•كاس السوبر المصرى (2005-2006-2007-2008-2010-2012)

•كاس مصر (2006-2007)

•الدورى المصرى (2005/2004- 2006/2005 -2006/2007 - 2007/2008 - 2009/2008 - 2010/2009 - 2010/2011 )

•كاس الخليج للانديه بنى ياس 2013

 الجوايز الشخصيه 
•جايزة الكاف لافضل لاعب جوه قارة افريقيا سنة 2006

• جايزة احسن لاعب افريقى 2008 المركز التانى

 الارقام 
• هداف كاس العالم للانديه 2006 سجل 3 اهداف

• هداف دورى ابطال افريقيا 2006 سجل 8 اهداف

13 هدف فى ماتشات القمه المصريه

 مصادر 

 لينكات برانيه 


تصنيف:لاعبين كوره قدم وسط
تصنيف:لعيبة كورة قدم مصريين
تصنيف:لعيبة الترسانة
تصنيف:لعيبة الاهلى المصرى
تصنيف:لعيبة الدورى المصرى الممتاز
تصنيف:لعيبه كوره قدم مصريين اولمبيين
تصنيف:لاعبين فريق مصر لكوره قدم
تصنيف:لعيبة كاس امم افريقيا 2006
تصنيف:لعيبة كاس امم افريقيا 2008
تصنيف:لعيبة كاس القارات 2009
تصنيف:لعيبة كورة قدم فى اوليمبياد صيف 2012
تصنيف:لعيبة كسبو كاس امم افريقيا
تصنيف:نادى فيفا المئوى
تصنيف:متعلمين فى جامعة القاهره
تصنيف:مصريين عاشو فى قطر
تصنيف:جيزاويه
تصنيف:ناس من كرداسه
تصنيف:مصريين مع ثورة 25 يناير